РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 32
от заседанието на Комисия ”Международна дейност” на ВСС,
проведено на 25.09.2013 г.

Днес, 25.09.2013 г. (сряда) от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
				 	Мария Кузманова 
                			Милка Итова 
				Михаил Кожарев 

На заседанието присъстваха експертните сътрудници към комисията: Христина Тодорова – директор на дирекция „Международна дейност” и Аделина Кандова - старши експерт в дирекция „Международна дейност”. 

Д Н Е В Е Н   Р Е Д:

1. ОТНОСНО: Молба от Искър Искъров – съдия в Районен съд гр. Бургас за разглеждане кандидатурата му за 4 позиции за командировани национални експерти в Евроджъст.
- Заявление от Илияна Балтова – съдия в Окръжен съд гр. Бургас за разглеждане кандидатурата й за командирован национален експерт в Евроджъст.
- Писмо от Главния прокурор на РБългария относно молба от Светла Иванова – прокурор в Окръжна прокуратура гр. Ловеч за разглеждане кандидатурата й за командирован национален експерт в Евроджъст.
- Писмо от Главния прокурор на РБългария относно молба от Росица Захариева – прокурор в Окръжна прокуратура гр. Стара Загора за разглеждане кандидатурата й за командирован национален експерт в Евроджъст.

Комисия „Международна дейност”
Р Е Ш И:

1.1. ОДОБРЯВА кандидатурите на Искър Искъров – съдия в Районен съд гр. Бургас, Светла Иванова – прокурор от Окръжна прокуратура гр. Ловеч и Росица Захариева – прокурор в Окръжна прокуратура гр. Стара Загора, за командировани национални експерти към  „Евроджъст”.
1.2. НЕ ОДОБРЯВА кандидатурата на Илияна Балтова - съдия в Окръжен съд-Бургас за участие в процедурата по подбор на командировани национални експерти в Евроджъст, тъй като съгласно условията на командироването й за участие в стаж в Регистратурата на Европейския съд по правата на човека в изпълнение на Цел 2 „Повишаване на капацитета на членовете на българската съдебна система във връзка със спазването и прилагането на разпоредбите на Европейската конвенция за правата на човека” и Цел 3 „Изграждане на мрежа от съдии, специализирани в областта на човешките права” на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм 2009-2014 за срок от 1 година, считано от 28 юни 2013 г., тя има задължение да бъде адресат на въпроси от свои колеги, свързани с функционирането на ЕСПЧ и неговата практика, по време и след приключване на проекта и  да бъде обучител, в това число и в обучителните програми на НИП. 
1.3. ПРЕПРАЩА документите на одобрените кандидати до дирекция „Човешки ресурси” в Министерство на външните работи в рамките на указания срок.

2. ОТНОСНО: Становище от дирекция „Международна дейност” във връзка с писмо от Министерство на външните работи за участие на граждански специалисти в мисии на НАТО. 
Комисия „Международна дейност”
Р Е Ш И:

2.1. ПРИЕМА становището на дирекция „Международна дейност” във връзка с писмо от Министерство на външните работи за участие на граждански специалисти в мисии на НАТО. 
2.2. Възлага на дирекция „Международна дейност” да изпрати становището по т. 2 на Комисия по правни въпроси и на Министерство на външните работи, по компетентност.

3.  ОТНОСНО: Писмо от Любен Хаджииванов – председател на Окръжен съд гр. Смолян във връзка с получена покана за участие във Форум на магистрати от страните-членки на ЕС в Съда на Европейския съюз, в периода 25-27 ноември 2013 г., Люксембург.

Комисия „Международна дейност”
Р Е Ш И:

3.1. Предлага на Висшия съдебен съвет да командирова Любен Хаджииванов – председател на Окръжен съд гр. Смолян, Дарина Костова – председател на Окръжен съд гр. Бургас, Величка Борилова – съдия в Окръжен съд гр. Благоевград, Дочка Върбева – съдия в Апелативен съд гр. Пловдив и Владимира Янева – председател на Софийски градски съд за участие във Форум на магистрати от страните-членки на ЕС, който ще бъде проведен на 25-27 ноември в Съда на Европейския съюз в гр. Люксембург, за периода 24-27 ноември 2013 г.
3.2.Разходите за пътни и дневни ще бъдат възстановени от Съда на Европейския съюз по сметката на съответните органи на съдебната власт. 
3.3.Разходите за три нощувки се поемат от Съда на Европейския съюз. 
3.4. Разходите за дневни ще бъдат поети от Съда на Европейския съюз.
3.5 Разходите за медицинска застраховка са за сметка на съответните органи на съдебната власт. 
3.6. Изпраща на Комисия „Бюджет и финанси” по компетентност.

4. ОТНОСНО: Извлечение от протокол № 30/13.09.2013 г. на Комисия „Публична комуникация” относно проект на План за действие за изпълнение на Комуникационната политика на ВСС – 2014-2018 г., за предложения и становища.

Комисия „Международна дейност”
Р Е Ш И:

4.1. ПРИЕМА Плана за действие за изпълнение на Комуникационната политика на ВСС – 2014-2018 г., като предлага в Дейности по приоритетно направление № 2 /Дейност 2.1./ към Отговорност, да се добави и:  представляващ ВСС.

5. ОТНОСНО: Писма от Прокуратура на Република България относно командировани в чужбина на представители на Прокуратурата, за информация.

КОМИСИЯ „МЕЖДУНАРОДНА ДЕЙНОСТ”
Р Е Ш И: 

	5.1. Приема за сведение писмата от Прокуратурата на РБългария, във връзка с командироване в чужбина на представители на Прокуратурата на Република България. 
	5.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно-правно сътрудничество” на ВСС.

6. ОТНОСНО: Посещение на делегация от Националния съвет на съдебната власт на Полша в периода 20-23 октомври 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И: 

6.1. ОДОБРЯВА предложената от дирекция „Международна дейност” програма на посещението на делегацията от Националния съвет на съдебната власт на Полша в периода 20-23 октомври 2013 г. с направените допълнения. 
6.2. ОПРЕДЕЛЯ за участие в срещата в сградата на ВСС, следните членове на ВСС:
- Соня Найденова - представляващ ВСС;
- Михаил Кожарев - член на ВСС;
- Магдалена Лазарова - член на ВСС;
- Милка Итова - член на ВСС;
- Мария Кузманова - член на ВСС;
- Димитър Узунов – член на ВСС;
6.3. ВЪЗЛАГА на дирекция “Международна дейност” да изпрати писма до ВАС, ВКС, НИП и МП с цел окончателно уточняване на посещенията по програмата, както и да координира организацията на посещението съвместно с Протокола на ВСС.
6.4. ВЪЗЛАГА на Ваня Панагонова – н-к отдел “Протокол” да изготви план–сметка на разходите свързани с посещението, съвместно с експерти от дирекция “Финанси и бюджет” на ВСС.
6.5. План–сметката да бъде представена на комисия “Международна дейност” на ВСС, след което да бъде изпратена на комисия “Бюджет и финанси”, по компетентност.

7. ОТНОСНО: Писмо от Националния институт на правосъдието относно посещение на делегация от Узбекистан в периода 25-27 септември 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:

7.1. Предлага работната среща между членовете на Висшия съдебен съвет и делегацията от Узбекистан да се проведе на 27 септември 2013 г. от 13.30 часа.
7.2. Възлага на дирекция „Международна дейност” да уведоми Националния институт на правосъдието за датата и часа на работната среща.
7.3. Възлага на дирекция „Международна дейност” да отправи покана до членовете на ВСС за участие в срещата.

8. ОТНОСНО: Покана за участие в конференция на тема „Ролята на правосъдието в Европейския съюз”, която се организира от Европейската комисия и ще се проведе на 21 и 22 ноември 2013 г. в гр. Брюксел, Белгия.

КОМИСИЯ „МЕЖДУНАРОДНА ДЕЙНОСТ”
Р Е Ш И:

8.1. ПРЕДЛАГА на Висшия съдебен съвет да командирова Соня Найденова – представляващ Висшия съдебен съвет - за участие в конференция на тема „Ролята на правосъдието в Европейския съюз”, която се организира от Европейската комисия и ще се проведе на 21 и 22 ноември 2013 г., за периода 20 – 22 ноември 2013 г., в гр. Брюксел Белгия.
	8.2. Пътните разходи, разходите за настаняване, дневните и разходите за медицинска застраховка са за сметка на Висшия съдебен съвет. Пътуването ще се извърши със самолет. 
8.3. ИЗПРАЩА ПРЕПИСКАТА на комисия „Бюджет и финанси”, по компетентност.
•	Точката ще бъде включена в дневния ред на заседанието на Висшия съдебен съвет на 03.10.2013 г.

                                                                                                                                

9. ОТНОСНО: Командироване на участници в обучителна визита с цел запознаване на група от български съдии, участващи в проектните дейности, с дейността на службата Евроджъст в Хага, Холандия и Европейската мрежа за обучение на магистрати /ЕМОМ/ в Брюксел, Белгия, за периода 14-18 октомври 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:
				
9.1. Командироването на участниците следва да се извърши от съответния административен ръководител – и.ф. председател на Окръжен съд гр. Пазарджик, като всички разходи са за сметка на проекта.
9.2. Командироването на и.ф.председател на Окръжен съд гр. Пазарджик да се извърши от председателя на Апелативен съд гр. Пловдив, като всички разходи са за сметка на проекта.

т.   Р А З Н И

10. ОТНОСНО: Писмо от Европейския институт за експертизи и експерти с искане за провеждане на среща с представители на Висшия съдебен съвет.

КОМИСИЯ „МЕЖДУНАРОДНА ДЕЙНОСТ”
Р Е Ш И:

10.1. ПРИЕМА писмото от Европейския институт за експертизи и експерти.
10.2. ОПРЕДЕЛЯ Соня Найденова – представляващ ВСС за участие в срещата, която ще се състои на 25.09.2013 г. в сградата на Висшия съдебен съвет.

	11. ОТНОСНО: Извлечение от Протокол № 53/24.09.2013 г. на Комисия по предложенията и атестирането във връзка с предоставяне на информация, в отговор на решение на Комисия „Международна дейност” по протокол № 31/18.09.2913 г., т. 16.

КОМИСИЯ „МЕЖДУНАРОДНА ДЕЙНОСТ”
Р Е Ш И:

	11.1. Приема за сведение информацията за дейността на Комисията по предложенията и атестирането за периода от м. октомври 2012 г. до м. юли 2013 г. във връзка с изготвянето на Годишен доклад за изпълнението на показателите за напредък по Механизма за сътрудничество и оценка за периода от м. юли 2012 г. до настоящия момент.

12. ОТНОСНО: Извлечение от Протокол № 53/24.09.2013 г. на Комисия по предложенията и атестирането във връзка с предоставяне на информация, в отговор на решение на Комисия „Международна дейност” по протокол № 31/18.09.2913 г., т. 5.

КОМИСИЯ „МЕЖДУНАРОДНА ДЕЙНОСТ”
Р Е Ш И:

	12.1. Приема за сведение информацията от Комисията по предложенията и атестирането във връзка с писмо от Националната съдебна администрация на Литва за предоставяне на отговори на въпроси, отнасящи се до съдебната етика и въпроси, отнасящи се по поощряване на съдиите.
	12.2. Възлага на дирекция „Международна дейност” да преведе на английски език отговорите на въпросника и да ги изпрати до Националната съдебна администрация на Литва.

13. ОТНОСНО: Разглеждането и решението на точка 13 е включено към т. 1.

	14. ОТНОСНО: Заявление за достъп до информация от Стефан Димитров Стойков от гр. София.

КОМИСИЯ „МЕЖДУНАРОДНА ДЕЙНОСТ”
Р Е Ш И:

	14.1. Възлага на експертите на Комисия „Международна дейност” за следващото заседание на комисията да подготвят отговор по исканата информация, съобразно дейностите, по които Висшия съдебен съвет е отговорен.

	15. ОТНОСНО: Писмо от Генералния съвет на съдебната власт на Испания във връзка с организиране на Конференция на председателите на апелативните съдилища от страните в Европейския съюз, която ще се проведе в гр. Памплона в периода 15-16 октомври 2013 г. на тема „Финансиране и управление на съдилищата”.

КОМИСИЯ „МЕЖДУНАРОДНА ДЕЙНОСТ”
Р Е Ш И:

	15.1. Писмото от Генералния съвет на съдебната власт на Испания във връзка с организиране на Конференция на председателите на апелативните съдилища от страните в Европейския съюз, която ще се проведе в гр. Памплона в периода 15-16 октомври 2013 г. на тема „Финансиране и управление на съдилищата” да се изпрати на председателите на Апелативните съдилища за преценка необходимостта и нуждата от определяне на представител на съда за участие в конференцията.
15.2. Разходите за участие в конференцията са за сметка на съответния съдебен орган.
	15.3. Да бъде уведомена Комисия „Международна дейност” за определения председател или друго, определено от него лице за участие, което да направи връзка с председателя на Комисия „Бюджет и финанси”, с оглед темата на конференцията.

16. ОТНОСНО: Извлечение от Протокол № 34/24.09.2013 г. на Комисия по дисциплинарни производства, в отговор на решение на Комисия „Международна дейност” по протокол № 31/18.09.2913 г., т. 5.

КОМИСИЯ „МЕЖДУНАРОДНА ДЕЙНОСТ”
Р Е Ш И:

	16.1. Приема за сведение информацията от Комисията по дисциплинарни производства във връзка с писмо от Националната съдебна администрация на Литва за предоставяне на отговори на въпроси, отнасящи се до съдебната етика и въпроси, отнасящи се по поощряване на съдиите.
	16.2. Възлага на дирекция „Международна дейност” да преведе на английски език отговорите на въпросника и да ги изпрати до Националната съдебна администрация на Литва.

17. ОТНОСНО: Извлечение от Протокол № 34/24.09.2013 г. на Комисия по дисциплинарни производство във връзка с предоставяне на информация, в отговор на решение на Комисия „Международна дейност” по протокол № 31/18.09.2913 г., т. 16.

КОМИСИЯ „МЕЖДУНАРОДНА ДЕЙНОСТ”
Р Е Ш И:

	17.1. Приема за сведение информацията от Комисията по дисциплинарни производства във връзка с изготвянето на Годишен доклад за изпълнението на показателите за напредък по Механизма за сътрудничество и оценка за периода от м. юли 2012 г. до настоящия момент.

18. ОТНОСНО: Определяне на представители на съдебната власт за участие в работно посещение по покана на Върховния съвет на магистратурата на Република Молдова в периода 25-27 ноември 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:

18.1. Поради отказа на г-н Ясен Тодоров и г-н Васил Петров – членове на ВСС да участват в работното посещение по покана на Върховния съвет на магистратурата на  Република Молдова в периода 25-27 ноември 2013 г., в състава на делегацията освен Галя Георгиева да бъдат включени Димитър Узунов и Румен Георгиев. 

ПРЕДСЕДАТЕЛ 
НА КОМИСИЯТА:/П/
					     	 СОНЯ НАЙДЕНОВА